**БАЛАЛАР ӘДЕБИЕТІ – ҰРПАҚ ТӘРБИЕСІНІҢ ТАЛ БЕСІГІ**

*Туребева Гүлмира Құспанқызы*

*Ақтөбе облысы, Ақтөбе қаласы, М.Дулатұлы атындағы №63 ЖББОМЛ*

*қазақ тілі мен әдебиеті пәні мұғалімі*

Балалар [әдебиеті](https://kk.wikipedia.org/wiki/%D3%98%D0%B4%D0%B5%D0%B1%D0%B8%D0%B5%D1%82) — [сөз](https://kk.wikipedia.org/wiki/%D0%A1%D3%A9%D0%B7) өнерінің арналы бір саласы. Еліміздің дамуы мен болашағы балалардың білімі мен рухани дамуына тікелей байланысты. Бүгінгі жас буын ертең Қазақстанның, қазақ ұлтының бет-бейнесін көрсетеді. Сондықтан келешек ұрпақты ұлттық болмысқа исіндіре тәрбиелеудің маңызы зор. Адам білімді кез келген жасында ала алады. Ал ұлттық тәрбиені жастайынан бойына сіңіре алмаған адам сүйегі қатып, буыны бекіп кеткенде оны жанына серік етуге кешігеді.

Биылғы жылдың мақсаты - оқуға жүгіну арқылы өскелең ұрпақтың мәдениетін арттыру. ҚР Мәдениет және спорт министрлігі 2021 жылды «Қазақстанда балалар мен жасөспірімдер оқуына қолдау көрсету жылы» деп жариялады. Мәдени, танымдық іс-шаралар балаларды оқуға тартуға бағытталған. Кітапханаларға, жазушыларға, жаңа кітаптар шығаруға көп көңіл бөлінеді.

Балалар мен жасөспірімдер әдебиеті - бұл бір жастан 21 жасқа дейінгі балалар мен жасөспірімдер үшін арнайы жазылған әдебиет. Балалар әдебиеті - бұл жастардың көңілін көтеру немесе оқыту үшін жарыққа шығарылған суретпен бірге жазылған жұмыс. Қазақ балалар әдебиетінің алғашқы жазба үлгілерін [XIX ғасырда](https://kk.wikipedia.org/wiki/19_%D2%93.) [Ы. Алтынсарин](https://kk.wikipedia.org/wiki/%D0%AB._%D0%90%D0%BB%D1%82%D1%8B%D0%BD%D1%81%D0%B0%D1%80%D0%B8%D0%BD) жасады. Ол балаларды өнер-білімге тәрбиелейтін, еңбекке баулитын, этикалық, эстетикалық тәрбие беретін өлеңдер мен әңгімелер жазды.

Балалар әдебиеті мен "ересектер" арасындағы басты айырмашылық - жасқа сәйкес ақпаратты жеткізуінде. Олардың арасындағы айырмашылық аз болғанымен, өте маңызды. Біріншіден, балалар әдебиеті қол жетімді және қарапайым тілде жазылады, олардың көпшілігінде жағымды хабар бар және олардың мақсаты - оқыту, дамыту, тәрбиелеу, ойын-сауық, тіпті психологиялық көмек пен қолдау көрсету. Екіншіден, балалар әдебиетінде оқырман мен жазушы арасында міндетті агент бар: ата-аналар, ата-әжелер. Яғни, біздің оқырман қай кітапты оқитынын сирек шешеді. Бұл дегеніміз - балалар әдебиеті кітаптарының мазмұны ересектер мен балаларды да қызықтыратын тақырыпты қамтуы қажет.

Ғалымдар ақыл-ой үшін оқу - фитнес екенін дәлелдеді, онсыз адамның тозуы басталады. Сондықтан оқу мәдениетін ерте жастан тәрбиелеу керек. Біз балаларды көркемдікке, ойнап отырып ойлауға үйретуіміз керек және оларды бағыттау керек. Балалар заманауи көзқарасты қажет етеді, себебі қазіргі заманның балалары гаджеттерге өте жақын. Тіпті бүгінде оларды қолында смартфонсыз елестету мүмкін емес. Компьютерлік ойындар, фильмдер, музыка өмірде көбірек орын алып кететіндей. Тіпті кітаптар аудио форматта тыңдалады. Кітап интернетке, киноға, музыкаға, мультфильмдерге қарама-қайшы болмауы керек, олардың одақтасы болуы керек. Сонда ғана біз қазіргі балалардың қызығушылығын арттыра аламыз деп ойлаймын.

Әрине, заман талабына сай болған жақсы, бірақ қазақ ауыз әдебиетінің ұлттық мұраларын, жазба әдебиетінің жауһарларын балаларға жеткізу кезінде олқылықтар жіберіп алмағанымыз абзал. Бұл - шетелдік сырты жылтыр, ішкі мазмұны мәнсіз туындыларға тәуелді етпей, өзіміздің қолымызда бар дүниелерімізді жас өскіндерге заман талабына сай «ойнатып» ұсыну. Бұл дегеніміз:

* кітапханаларды, оның ішінде отандық әдебиеттерді цифрлық аудару;
* кітапханалардың жиынтық электрондық каталогын құру;
* дәстүрлі кітапханалық қызметпен қатар, Ұлттық электронды кітапхананың жұмысын жетілдіру;
* бірыңғай электрондық оқырман билетін қолданысқа енгізу;
* кітапхананың электрондық қорында барлығына қолжетімді ету;

Мемлекет басшысы өз Жолдауында: «Баланың оқуға деген қызығушылығы, қоршаған ортаны кітап арқылы тануы мектеп қабырғасында қалыптасу керек. Ал кітапхана оқушының сол ынтасын оятып, оны қызықты кітап әлеміне жетелеуі қажет» - деп, балалар әдебиетін дамыту маңызды мәселе екенін атап өтті.

Бұл мәселе шешімін табу үшін еліміздің барлық өңірлерінде балалар әдебиетіне ерекше назар аударылуы тиіс. Токиодағы Халықаралық Балалар әдебиеті кітапханасын, Финляндия мен Сингапур кітапханаларын негізге ала отырып, Қазақстанда да осындай кітапхана құру ұсынылып отыр.

Менің ойымша, әдебиет тәрбиелеу және қалыптастыру қызметін атқару керек. Оқу, ең алдымен, ойлау қабілетін дамытып, жақсылық пен жамандық туралы түсінікті, өзіндік ұстаным, ар-ождан туралы түсінікті, не істеуге болады және кез келген жағдайда өз-өзін ұстауды үйретеді. Сонымен қатар кітап ақпарат көзі екенін айтпағанда, шығармашылық ойын түріндегі балалар әдебиеті оқырмандарды тарихпен, соның ішінде ғылым тарихымен таныстырады, басқа мәдениеттер мен тілдерге қызығушылық тудырады, сөздің күшін көрсетеді және сендіру сыйын үйретеді.

Кітап - адамның ішкі мәдениетін, рухын, ұлтын қалыптастыратын негізгі құрал. Сол себептен балалар өзін жанына жақын кітапта оқуы керек. Яғни, балаларда таңдау болуы қажет. Бірақ бізде балалар әдебиетінің жетіспеушілігі мәселесі әлі күнге дейін шешілмей келеді. Соңғы үш жылда отандық баспалар жалпы жылдық тиражы 1 000-1 500 данадан асатын балаларға арналған барлығы 364 кітап шығарды.

Отандық балалар әдебиетін және қазақ тілінде жазатын жас жазушыларды мемлекеттік деңгейде қолдау қажет. Соңғы мәліметтер бойынша, ең көп оқылатын балалар кітаптары-классиктердің шығармалары. Егер біз қазіргі балаларға қажетті жұмысты ұсына алмасақ, олар бұл бос орынды басқа нәрсемен толтырады. Ал болашақта бұл балалар біздің елімізді басқаратын болады.

Қазіргі дүниежүзілік ахуалға байланысты, карантин жағдайында үйде отырған балаларға ұсына алар кітаптарымыздың басым көпшілігі шетел кітаптары екеніне куә болып отырмыз. Өзіміздің көркем әдеби тілде жазылған туындыларымыз жетіспейтінін байқадық. Сонымен қатар бұған дейін талай буынды тәрбиелеген, қиялын ұштап, биік арман-белеске жетелеген қазақ жазушыларының классикалық еңбектерінен жасөспірімдердің хабарсыз болып қалу қауіпі бар екенін сезіндік. Сондықтан балаларымыздың кешегі және бүгінгі қазақ әдебиетінен молынан хабардар болуына баса назар аударылғаны жөн, яғни олардың рухани дамуын арттыруда осы жағы ұмыт қалмауы тиіс.

«Қазақстанда балалар мен жасөспірімдер оқуына қолдау көрсету жылы» жоғары деңгейде өтуі үшін кітапханашылар ғана емес, қоғамның әрбір мүшесі жұмылдырылуы тиіс. Ертеңгі күн туралы ойлай отырып, біз бүгінгі жасөспірімдердің оқырман мәдениетінің деңгейін арттыруымыз керек.

Пайдаланылған әдебиеттер

1. <https://baq.kz/news/othernews/2021-zhyl-balalar-adebieti-zhyly-dep-zhariyalandy/>

2. https://www.inform.kz/kz/2021-zhyl-kazakstanda-balalar-men-zhasospirimderdin-kitap-okuyn-koldau-zhyly\_a3752118

|  |  |
| --- | --- |
| |  | | --- | | 3. Ахметов Ш. Қазақ балалар әдебиеті тарихының очеркі. – Алматы, 1965  4. Қирабаев С. Өнер өрісі. Мақалалар мен зерттеулер. –Алматы:Жазушы | |